সুধন্য সিংহ

কবি সুধন্য সিংহর জরম আসাম প্রদেশর কাছাড় জিলার মেহেরপুর পরগনার কালিঞ্জর গাঙে ১৯৫৫ খৃষ্টাব্দর ২২ নভেম্বর। গিরকর বাপকর নাঙ কৃষ্ণবল্লভ সিংহ বার মালকর নাঙ কমলাবতী দেবী। গিরক বিষ্ণুপ্রিয়া মণিপুরী সাহিত্য জগতে কবিগ হিসাবে সুপরিচিত অইলেউ গিরকে সমাজ-বিষয়ক প্রবন্ধ,সাহিত্য-বিষয়ক প্রবন্ধ,গবেষণামূলক প্রবন্ধ,অনুবাদ-সাহিত্য,নাটক ইত্যাদি ইকরিয়া যারগা,যেতার নিদর্শন বিভিন্ন সাহিত্য পত্রিকা বার স্মরণিকা গ্রন্হৎ থয়া যারগা। এতা বাদেউ গিরকে বিঃমঃ লোকসাহিত্যর গজেউ গবেষণা করের। 

## লেরিক

সুধন্য গিরকর ফংকরা পয়লাকার কাব্যগ্রন্হহান "মাতামর ইরৌ", যেহান নিখিল বিষ্ণুপ্রিয়া মণিপুরী সাহিত্য পরিষদেত্ত ১৩ এপ্রিল ১৯৮৯খৃঃ ফংকরানি অসিল। এহান বাদেউ গিরকরতা আরতাউ আবকচা লেরিক ফঙসে--- 

১)কনাকর মেল(শিশুকাব্য,নভেম্বর ১৯৮৯)।
২)রাঙিলা মিঙালে(কাব্য,ডিসেম্বর ১৯৯০)।
৩)সমাজ পূজারী জগৎমোহন সিংহ (জীবনী,ডিসেম্বর ১৯৯১)।
৪)জাগরণী(কাব্যগ্রন্হ,মে ১৯৯৪)।
৫)নুয়া আরাক জনমর(কাব্য,আগষ্ট ১৯৯৪)।
৬)মণিপুরী নৃত্যঃকবিগুরুর অবদান(প্রবন্ধ,১৯৯৬
৭)বেলিমামা(শিশুকাব্য,২৫ সেপ্টেম্বর ২০০৪)।
৮)হারৌর আহির পানিয়ে(কাব্য,আগষ্ট ২০০৬)।
৯)জ্ঞানর মিঙাল(সংস্কৃত হিতোপদেশ শ্লোকর কাব্যানুবাদ,অন্বয় সহকারে,ফেব্রুয়ারী ২০০৭)।
১০)রবি-ঠাকুরর কবিতা(অনুবাদকাব্য,২০১১)।
১১)বিক্রমাদিত্য বারো বেতাল(অনুবাদ য়ারি, এপ্রিল ২০১২)।
১২)আধারে মিঙাল(নাটকহান,এপ্রিল ২০১৩)।
  
## প্রকাশনী
এতা বাদেউ গিরকে"আর্জুনি মণিপুরী"নাঙে বসরকী সাহিত্য পত্রিকা আহান ২৫ বসর ধরিয়া  একক প্রচেষ্টালো নিয়মিত ফংকরিয়া যিতেগা আসে,যেহান বিষ্ণুপ্রিয়া মণিপুরী সাহিত্যর ভাণ্ডারে তথা গবেষণা ক্ষেত্রে অমূল্য অবদান থয়া যারগা। সুধন্য গিরকে ১৯৯০ খৃষ্টাব্দর এপ্রিল মাহাৎ "আর্জুনি মণিপুরী প্রকাশনী" নাঙে প্রকাশনী আগ লিংখাত করিয়া লেরিকমাহি ফংকরিয়া বিষ্ণুপ্রিয়া মণিপুরী সাহিত্য ভাণ্ডারগো চাংখল করিয়া সালসে। প্রকাশনীগত্ত ফংকরানি অসেতা-------
 
১)প্রত্যয় বারো খৌরাং(কাব্য,১৯৯০)চাম্পালাল।
২)কবিতাঃ১৯৯০,যৌথ(১৯৯০)চাম্পালাল,সুধন্য।
৩)নুংশিপীরে(কাব্য,১৯৯৩)সুকান্ত রাজকুমার।
৪)জাগরণী(ত্রৈভাষিক যৌথ কাব্য,১৯৯৪)সুধন্য, বিপুল বারো আনোয়ার।
৫)নৃত্য সাগর গুরু বিহারী সিংহ(১৯৯৫)শিবেন্দ্র।
৬)কনাক বেলি(শিশুকাব্য,১৯৯৬)অজা চাঁদমণি।
৭)স্বাধীনতা(অনুবাদকাব্য,১৯৯৮)সুকান্তরাজকুমার
৮)ইমালাম(কাব্য,১৯৯৯)দিল্স্ লক্ষীন্দ্র।
৯)হৃদি ব্যাবিলনে,১ম খণ্ড(কাব্য,১৯৯৯)সমরেন্দ্র।
১০)ভোলানাথর বিচার(নাটিকা,২০০০)মণিকান্ত।
১১)বিষ্ণুপ্রিয়া মণিপুরী ভাষাতত্ত্বর সমীক্ষা,১ম খণ্ড(নভেম্বর,২০০২)মঙ্গলবাবু সিংহ। 
১২)বিষ্ণুপ্রিয়া মণিপুরী ভাষাতত্ত্বর সমীক্ষা,২য় খণ্ড(ফেব্রুয়ারী,২০০৫)মঙ্গলবাবু সিংহ।
১৩)গীতিস্বামী গোকুলানন্দর জীবনী বার করপেখ ৩য় খণ্ড(ফেব্রুয়ারী,২০০৯)সম্পাদনা-হরিদাস।
১৪)নুংকুপীর তিরাস(কাব্য,২০১২)ললিতবাবু।
১৫)পোষ্টমাস্টার(অনুবাদ য়ারি,২০১২)ক্ষেত্রমোহন
১৬)প্রেরণা(কাব্য,২০১২)ক্ষেত্রমোহন।
১৭)ইমা তোর ঠারে(কাব্য,২০১৩)চাঁদমণি।
১৮)আজিকার দিনে(প্রবন্ধ,২০১৪)মথুরা।  
## আরআরতা
 
নিঃবিঃমঃ সাহিত্য পরিষদ,আসাম রাজ্যিক কমিটির বর্দ্ধিত সভা আহানর সিদ্ধান্ত ইলয়া সুধন্য গিরকে সাহিত্য পরিষদর পক্ষে ১ম শ্রেণীর পাঠ্যবইহান "কনাক মেঠেল"নাঙে হংকরেসিল ঔহানে বার বিধান সিংহর "পাঠ মঞ্জুরী"হানে তিলকরিয়া SCERT-র কর্মশালা(গৌহাটি)-গৎ য়ৌঅসিলা ৫গ 'রিসোর্স পার্সন'-এ "কনাক মেঠেল"-এত্ত 'কনাক'শব্দগ বারো "পাঠ মঞ্জুরী"-ত্ত 'পাঠ'শব্দ ঔগ লয়া "কনাক পাঠ" নাঙহান দিয়া ৩য় শ্রেণীর পাঠ্যবইহান হংকরেসিলা ,যেহান এবাকা আসামরমা পাঠশালাত চলেসে। কর্মশালা ঔগৎ য়ৌঅসিলাতাই---সর্বশ্রীবীরেন্দ্র সিংহ,নামদেব সিংহ,মঙ্গলবাবু সিংহ,উদয় সিংহ বারো বিধান সিংহ।গিরকে মহাসভার ৯ম রাজ্যিক সম্মেলনে "নিংশিপা-লেরিক"-হান সম্পাদনা করেসিল।

থাক:বিষ্ণুপ্রিয়া মণিপুরী সাহিত্যিক